CELEX: 22006D0067
Language: da
Date: 2006-06-02 00:00:00
Title: Afgørelse truffet af Det Blandede EØS-udvalg nr. 67/2006 af 2. juni 2006 om ændring af bilag XIII (Transport) til EØS-aftalen

7.9.2006   
            
            
               DA
            
            
               Den Europæiske Unions Tidende
            
            
               L 245/18
            
         
      AFGØRELSE TRUFFET AF DET BLANDEDE EØS-UDVALG Nr. 67/2006
   af 2. juni 2006
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse nr. 35/2006 truffet af Det Blandede EØS-udvalg den 10. marts 2006 (1).
            
         
               (2)
            
            
               Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (2) bør indarbejdes i aftalen.
            
         
               (3)
            
            
               Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (3) bør indarbejdes i aftalen.
            
         
               (4)
            
            
               Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (4) bør indarbejdes i aftalen.
            
         
               (5)
            
            
               Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det fælles europæiske lufttrafikstyringsnet (5) bør indarbejdes i aftalen.
            
         
               (6)
            
            
               Denne afgørelse bør ikke gælde for Liechtenstein.
            
         
               (7)
            
            
               EFTA-staterne noterer sig og tilslutter sig EF-medlemsstaternes erklæring om militære spørgsmål i forbindelse med det fælles europæiske luftrum (6)
               
            
         TRUFFET FØLGENDE AFGØRELSE:
   Artikel 1
   Følgende punkter indsættes efter punkt 66s (Kommissionens forordning (EF) nr. 488/2005) i bilag XIII til aftalen:
   
               »66t.
            
            
               
                  32004 R 0549: Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (EUT L 96 af 31.3.2004, s. 1).
               Forordningens bestemmelser gælder i forbindelse med aftalen med følgende tilpasninger:
               
                           (a)
                        
                        
                           Følgende stk. indsættes i artikel 5:
                           »5.   EFTA-staterne deltager fuldt ud i arbejdet i det udvalg, der er nedsat i henhold til stk. 1, men har ingen stemmeret.«
                        
                     
                           (b)
                        
                        
                           Denne forordning gælder ikke for Liechtenstein.
                        
                     
         
               66u.
            
            
               
                  32004 R 0550: Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (EUT L 96 af 31.3.2004, s. 10).
               Forordningens bestemmelser gælder i forbindelse med aftalen med følgende tilpasninger:
               
                           (a)
                        
                        
                           Hvad angår Island, affattes sidste punktum i artikel 14 således:
                           »Denne ordning skal være i overensstemmelse med artikel 15 i Chicago-konventionen af 1944 angående international civil luftfart og med Eurocontrols afgiftsordning for en route-afgifter eller fælles finansieringsaftaler, der administreres af ICAO for North-Atlantic region.«
                        
                     
                           (b)
                        
                        
                           Hvad angår Island tilføjes følgende sidst i første punktum i artikel 15, stk. 2, litra b):
                           »eller North-Atlantic Region.«
                        
                     
                           (c)
                        
                        
                           Hvor EFTA-Tilsynsmyndigheden efter artikel 16, stk. 3, fremsender en afgørelse til EFTA-staterne, kan enhver EFTA-stat indbringe afgørelsen for EFTA-staternes stående udvalg senest efter en måned. EFTA-staternes stående udvalg kan ændre afgørelsen inden for en frist på en måned.
                        
                     
                           (d)
                        
                        
                           Denne forordning gælder ikke for Liechtenstein.
                        
                     
         
               66v.
            
            
               
                  32004 R 0551: Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (EUT L 96 af 31.3.2004, s. 20).
               Forordningens bestemmelser gælder i forbindelse med aftalen med følgende tilpasninger:
               
                           (a)
                        
                        
                           Følgende stk. indsættes i artikel 2:
                           »Hvor der er tale om EF-medlemsstater på den ene side og EFTA-stater på den anden side, konsulterer Europa-Kommissionen og EFTA-Tilsynsmyndigheden hinanden og udveksler information under forberedelsen af deres respektive afgørelser i overensstemmelse med denne artikel.«
                        
                     
                           (b)
                        
                        
                           I artikel 5, stk. 4, indsættes følgende:
                           »Hvis der indgås en gensidig aftale mellem en eller flere EF-medlemsstater på den ene side og en eller flere EFTA-stater på den anden side, handler de først, når de berørte parter er hørt, herunder Kommissionen og de øvrige EF-medlemsstater og EFTA-staterne.«
                        
                     
                           (c)
                        
                        
                           Denne forordning gælder ikke for Liechtenstein.
                        
                     
         
               66w.
            
            
               
                  32004 R 0552: Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det fælles europæiske lufttrafikstyringsnet (EUT L 96 af 31.3.2004, s. 26).
               Forordningens bestemmelser gælder i forbindelse med aftalen med følgende tilpasning:
               Denne forordning finder ikke anvendelse på Liechtenstein.«
            
         Artikel 2
   Den islandske og den norske udgave af forordning (EF) nr. 549/2004, (EF) nr. 550/2004, (EF) nr. 551/2004 og (EF) nr. 552/2004, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 3. juni 2006, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (7).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 2. juni 2006.
      
         
            På vegne af Det Blandede EØS-udvalg
         
         
            Formand
         
         R. WRIGHT
         
      
   
   
      (1)  EUT L 147 af 1.6.2006, s. 53.
   
      (2)  EUT L 96 af 31.3.2004, s. 1.
   
      (3)  EUT L 96 af 31.3.2004, s. 10.
   
      (4)  EUT L 96 af 31.3.2004, s. 20.
   
      (5)  EUT L 96 af 31.3.2004, s. 26.
   
      (6)  EUT L 96 af 31.3.2004, s. 9.
   
      (7)  Forfatningsmæssige krav angivet.
   
      Fælles erklæring fra de kontraherende parter
      vedrørende afgørelse nr. 67/2006 om indarbejdelse af Europa-Parlamentets og Rådets forordning (EF) nr. 549/2004, (EF) nr. 550/2004, (EF) nr. 551/2004 og (EF) nr. 552/2004 i EØS-aftalen
      Hvad angår artikel 6 i forordning (EF) nr. 549/2004, anerkender de kontraherende parter, at berørte parter fra EFTA-staterne kan deltage i aktiviteterne i »det rådgivende organ for luftfart« på samme grundlag som berørte parter fra EU-medlemsstaterne.
      Hvad angår artikel 11 i forordning (EF) nr. 549/2004, anerkender de kontraherende parter betydningen dels af at udveksle information i overensstemmelse med og med forbehold af punkt 5 i protokol 1 til EØS-aftalen, dels af, at Kommissionen tager hensyn til præstationsevalueringen vedrørende EFTA-staterne.
      Hvad angår aftalen om fælles finansiering, som Island er part i, er de kontraherende parter enige om, at en sådan ordning er i overensstemmelse med artikel 14 i forordning (EF) nr. 550/2004.